**Д О Г О В О Р**

  Днес, ……………… 2017 г. в гр. София, между:

**ДЪРЖАВНАТА АГЕНЦИЯ ЗА МЕТРОЛОГИЧЕН И ТЕХНИЧЕСКИ НАДЗОР,** със седалище и адрес на управление: град София, бул. „Д-р Г. М. Димитров“ № 52 А, БУЛСТАТ 000695096, представлявана от Петър Горновски – Председател и Катя Илиева – началник отдел „Бюджет и финанси“, наричана за краткост **ВЪЗЛОЖИТЕЛ**, от една страна,

и

.................................................................. , ЕИК ………….. , съсседалище и адрес на управление ....................................................................., представлявано от ………………………………………., ЕГН ………………………, в качеството му на ………………………., от друга страна като **Изпълнител**,

на основание проведена обществена поръчка по реда на чл. 82, ал. 3 и ал. 4 от Закона за обществените поръчки (ЗОП), във връзка с чл. 2 от сключено Рамково споразумение № СПОР-9/30.05.2017 г. за възлагане на централизирана обществена поръчка с предмет: „Доставка на тонери и други консумативи за печат за копирни и печатащи устройства“, обособена позиция № 1 „Доставка на оригинални тонери и други консумативи за печат за копирни и печатащи устройства с марка HP (Ейч Пи)”, наричано по-нататък „Рамковото споразумение” и Решение № ……………от ……………. 2017 г. на ВЪЗЛОЖИТЕЛЯ за определяне на ИЗПЪЛНИТЕЛ, се сключи настоящият договор за следното:

**ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на оригинални тонер касети и консумативи за печат за копирни и печатащи устройства с марка HP (Ейч Пи), наричани за краткост “Продукти”, съгласно:

Техническата спецификация на ВЪЗЛОЖИТЕЛЯ в процедурата по чл. 82 ал. 3 от ЗОП, неразделна част от настоящия договор – Приложение № 1;

Ценово предложение на ИЗПЪЛНИТЕЛЯ, предложено в процедурата по чл. 82, ал. 3 от ЗОП, неразделна част от настоящия договор – Приложение № 2;

Техническо предложение на ИЗПЪЛНИТЕЛЯ, предложено в процедурата по чл. 82, ал. 3 от ЗОП, неразделна част от настоящия договор – Приложение № 3;

(2) Количествата продукти, които ИЗПЪЛНИТЕЛЯТ приема да достави за срока на изпълнение на договора са, както следва:

|  |  |  |  |  |
| --- | --- | --- | --- | --- |
| **№ по ред** | **НАИМЕНОВАНИЕ ПРИНТЕРА** | **ВИД НА ТОНЕРА** | **Мярка** | **Количество** |
| **1** | **2** | **3** | **4** | **5** |
| **1** | **Мобилен принтер HP OfficeJet 100** | **HP 337 C9364 E - черен** | **бр.** | **300** |
| **2** | **МФУ Laserjet Pro MFP426f** | **CF226X** | **бр.** | **35** |
| **3** | **Мобилен принтер HP OfficeJet 100** | **HP343,C8766 E 3color** | **бр.** | **150** |
| **4** | **Цветен лазарен принтер HP LJ 3800** | **Q6470A - черен** | **бр.** | **5** |
| **5** | **Цветен лазарен принтер HP LJ 3800** | **Q7581A - CYAN** | **бр.** | **4** |
| **6** | **Цветен лазарен принтер HP LJ 3800** | **Q7582A - Жълт** | **бр.** | **4** |
| **7** | **Цветен лазарен принтер HP LJ 3800** | **Q7583A - magenta** | **бр.** | **4** |

(3) Посочените в ал. 2 количества са прогнозни и за срока на действие на договора, ВЪЗЛОЖИТЕЛЯТ не се ангажира да ги заяви в пълен обем. ВЪЗЛОЖИТЕЛЯТ определя необходимото количество, чрез писмени заявки, в зависимост от конкретните нужди и в рамките на определената в чл. 3, ал. 1 максимална стойност.

Чл. 2. Място за изпълнение на доставките е гр. София, бул. „Г. М. Димитров“ № 52А.

**ЦЕНА И НАЧИН НА ПЛАЩАНЕ**

Чл. 3. (1) Максималната стойност на договора е в размер на ………….00 (…………….хиляди) лв. без ДДС.

(2) Договорените единични цени за продуктите са, съгласно ценовото предложение на ИЗПЪЛНИТЕЛЯ – Приложение № 2.

(3) Стойността на всяка доставка се формира в зависимост от доставеното количество продукти по единични цени, съгласно ценовото предложение на Изпълнителя.

(4) Единичните цени са фиксирани за срока на действие на договора, съгласно Ценовото предложение на ИЗПЪЛНИТЕЛЯ, Приложение № 2.

Чл. 4. За всички извършени доставки за изтеклия календарен месец ИЗПЪЛНИТЕЛЯТ издава на ВЪЗЛОЖИТЕЛЯ оригинална фактура до 5-то число (първия работен ден) на месеца, следващ отчетния. При фактурирането се начислява дължимият в момента ДДС.

Чл. 5. (1) ВЪЗЛОЖИТЕЛЯТ заплаща стойността на издадената фактура по банков път, в български лева, в срок до 30 (тридесет) календарни дни от датата на одобряване от ВЪЗЛОЖИТЕЛЯ на фактурата, на следната банкова сметка на ИЗПЪЛНИТЕЛЯ:

БАНКА:

IBAN:

BIC:

(2) Фактурите се одобряват за ВЪЗЛОЖИТЕЛЯ от служител от отдел „Бюджет и финанси“, дирекция ФА.

(3) Фактурата трябва да бъде придружена с опис на доставените продукти, който да съдържа следните данни:

количество и вид на продукта;

стойност на продуктите;

Чл. 6. ВЪЗЛОЖИТЕЛЯТ получава безплатно текуща информация за всички извършени доставки, както и електронен вариант на фактурата на посочен от него електронен адрес. Файлът трябва да съдържа следната информация:

номер и дата на фактурата за закупените артикули;

наименование на продуктите;

код на продуктите

количество;

сума;

ДДС;

обща сума.

**СРОК НА ДОГОВОРА. СРОК НА ДОСТАВКА. МЯСТО НА ДОСТАВКА**

Чл. 7. (1) Договорът влиза в сила от датата на неговото подписване от страните и е със срок на действие една година или до изчерпване на финансовия ресурс по чл. 3, ал. 1 от Договора.

(2) Всички доставки по този договор ще се извършват в срок до 2 (два) работни дни след направена по реда на чл. 14 заявка.

(3) Доставките по този договор се извършват на адреса на Възложителя в гр. София, бул. «Г. М. Димитров» № 52А.

**КАЧЕСТВО НА ПРОДУКТИТЕ И ГАРАНЦИЯ. ИЗИСКВАНИЯ КЪМ ОПАКОВКАТА И МАРКИРОВКАТА**

Чл. 8. (1) Продуктите, предмет на доставката по чл. 1 трябва да отговарят на изискванията на техническата спецификация на възложителя и да са в съответствие с декларираното в техническото предложение на Изпълнителя.

(2) Документите, които доказват качеството на продуктите както и техния произход, като: сертификати за произход и качество, декларации за съответствие, информационен лист за безопастност и други, следва да бъдат представяни от Изпълнителя при поискване от Възложителя.

(3) Възложителят има право, по време на изпълнението на договора, за направи проверка на оргиналността на тонерите при доставката им на място. За целта Възложителят може да покани представител на официалния вносител/официалното представителство за България на съответната марка консумативи, който да извърши експертна оценка на място за това дали доставените консумативи са оригинални, както и да вземе други подходящи мерки за осигуряване точното изпълнение на договора.

Чл. 9 Изпълнителят е длъжен да осигури такава опаковка на продуктите, която да ги предпази от повреждане и/или унищожаване по време на транспортирането им, както и по време на тяхното съхранение на склад. Изисквания за продуктите:

1. Опаковките на продуктите трябва да бъдат с ненарушена цялост. В случай, че производителят е посочил инструкция за монтиране на консуматива в копиращото и/или печатащото устройство, тази инструкция трябва да бъде приложена към опаковката.
2. Върху опаковката трябва да бъдат посочени името на производителя, производствения или партиден номер на консуматива и търговската марка и модела на копиращото и/или печатащото устройство, за което е предназначен съответния консуматив.

Чл. 10. (1) Гаранционните срокове на продуктите са съгласно посочените в техническото педложение на Изпълнителя, представено в процедурата за сключване на Рамковото споразумение.

(2) Гаранционните срокове започват да текат от датата на подписването на приемателно-предавателния протокол или друг сходен документ, удостоверяващ приемането на продуктите, съгласно условията на този договор.

(3) Изпълнителят е длъжен да подмени доставения дефектирал/повреден консуматив, в случай че дефектът не е причинен вследствие на неправилна експлоатация и съответния артикул е в гаранционен срок. Подмяната се извършва в срок до един работен ден от подписване на протокола по ал. 4.

(4) Установяването на дефект/повреда се извършва с протокол, подписан от представители на страните по договора.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 11 (1) ВЪЗЛОЖИТЕЛЯТ има право:

1. да изисква изпълнението на доставките по настоящия договор в срок, по реда и условията на същия;

2. да осъществява контрол относно качеството, количествата и др. характеристики на продуктите във всеки момент от изпълнението на договора, без с това да пречи на ИЗПЪЛНИТЕЛЯ;

3. да предявява рекламации за недостатъци в момента на приемане на продуктите, както и да иска замяна на дефектирали/повредени продукти при уговорените с настоящия договор ред и условия.

4. По всяко време от изпълнението на договора да изисква от Изпълнителя информация, свързана с извършените доставки.

(2) ВЪЗЛОЖИТЕЛЯТ е длъжен да заплаща по реда и при условията на настоящия договор направените доставки.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 12. ИЗПЪЛНИТЕЛЯТ има право да получи договорената цена по реда и условията на този договор.

Чл. 13. (1) ИЗПЪЛНИТЕЛЯТ е длъжен за срока на действие на настоящия договор:

1. Да приема и изпълнява заявки за доставки на продуктите, предмет на договора,
2. да доставя заявените от ВЪЗЛОЖИТЕЛЯ продукти в срок до 2 (два) работни дни на посочения в чл. 2 адрес, в съответствие с условията на договора;
3. да доставя продуктите, с качество и технически показатели, отговарящи на съответните изисквания.
4. да осигурява на ВЪЗЛОЖИТЕЛЯ информация за доставените продукти в електронен вид, по зададени от ВЪЗЛОЖИТЕЛЯ критерии.
5. При промяна на обстоятелства от значение за изпълнението на договора, да уведомява Възложителя най-късно до 7 календарни дни.

(2) Изпълнителят носи отговорност за точното и законосъобразно изпълнение на извършваните от него доставки по настоящия договор.

**ГАРАНЦИЯ ЗА ИЗПЪЛНЕНИЕ НА ДОГОВОРА**

Чл. 14. (1) При подписване на договора ИЗПЪЛНИТЕЛЯТ предоставя гаранция за изпълнение на задълженията по него, възлизаща на 5 % (пет процента) от максималната стойност на договора без ДДС, равняваща се на ……………….. (……………) лева.

(2) Гаранцията се представя под формата на парична сума, внесена по сметка на ВЪЗЛОЖИТЕЛЯ, банкова гаранция, или застраховка, която обезпечава изпълнението чрез покритие на отговорността на ИЗПЪЛНИТЕЛЯ .

(3) Гаранцията по ал. 1 следва да е със срок на валидност 30 /тридесет/ календарни дни след изтичане на срока по чл. 7, ал. 1 от договора.

(4) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие на настоящия договор са за сметка на ИЗПЪЛНИТЕЛЯ.

Чл. 15. ВЪЗЛОЖИТЕЛЯТ има право да усвои частично или изцяло сумата от гаранцията в случаите на неизпълнение на което и да е задължение на ИЗПЪЛНИТЕЛЯ по настоящия договор (вкл. непълно, неточно или забавено изпълнение), включително размера на начислените неустойки. ВЪЗЛОЖИТЕЛЯТ може да задържи гаранцията до отстраняване на констатирани недостатъци, или да се удовлетвори от нея до размера на начислените санкции и/или неустойки, без това да го лишава от правото да търси обезщетение за претърпени вреди.

Чл. 16. При точно и пълно изпълнение на договора гаранцията за изпълнение се освобождава в пълен размер в рамките на 30 (тридесет) календарни дни след изтичане на срока на договора и след изпълнението на всички задължения на ИЗПЪЛНИТЕЛЯ.

**ИЗВЪРШВАНЕ НА ЗАЯВКИ. ПРИЕМАНЕ НА ДОСТАВКАТА**

Чл. 17. (1) За извършването на доставка, ВЪЗЛОЖИТЕЛЯТ, чрез определеното в договора лице, подава писмена заявка (чрез факс, е-mаil) до ИЗПЪЛНИТЕЛЯ, в която се определя вида и количеството на продуктите.

(2) ИЗПЪЛНИТЕЛЯТ доставя на ВЪЗЛОЖИТЕЛЯ заявените продукти в срок до 2 (два) работни дни, считано от датата на получаването на заявката на посочения в чл. 2 адрес, в рамките на работното време на ВЪЗЛОЖИТЕЛЯ.

(3) Предаването на доставените продукти се извършва в момента на разтоварването на доставката на посочения от ВЪЗЛОЖИТЕЛЯ адрес по чл. 2 и се удостоверява с приемо-предавателен протокол.

(4) В случай че след приемане на доставката се установят несъответствия и/или липси и/или дефекти на доставените продукти, ВЪЗЛОЖИТЕЛЯТ, в рамките на 1 (един) работен ден, уведомява ИЗПЪЛНИТЕЛЯ.

(5) В срок до 1 (един) ден от уведомяването, ИЗПЪЛНИТЕЛЯТ е длъжен за своя сметка да отстрани несъответствието, като достави липсващите продукти и/или замени несъответстващите и/или дефектни продукти по реда и при условията на настоящия договор.

(6) Разходите по отстраняване на всички преки и непосредствени вреди на ВЪЗЛОЖИТЕЛЯ, възникнали в резултат на нискокачествена автокозметика и смазочни материали са за сметка на ИЗПЪЛНИТЕЛЯ.

**НЕУСТОЙКИ**

Чл. 18. (1) При забава на сроковете на доставка, уговорени в този договор, както и при забава на срока за отстраняване на несъответствията по чл. 17, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% (десет процента) от стойността на всяка забавена доставка, а при недоставяне - неустойка в размер на удвоената цена на всеки недоставен продукт.

(2) При частично неизпълнение, некачествено и/или лошо изпълнение на отделни задължения по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер до 3 % (три процента) от общата цена на договора.

(3) ИЗПЪЛНИТЕЛЯТ не дължи неустойка за забава или за неточното, некачественото и/или непълното изпълнение на задълженията си, ако докаже, че това неизпълнение е пряко следствие от неизпълнение на задълженията на ВЪЗЛОЖИТЕЛЯ и че ИЗПЪЛНИТЕЛЯТ не е могъл по какъвто и да е начин, предвиден в договора или разрешен от закона, да изпълни своите задължения.

Чл. 19. Когато правото за налагане на неустойка по този раздел е възникнало, ВЪЗЛОЖИТЕЛЯТ има право да прихване сумата от дължимото към ИЗПЪЛНИТЕЛЯ плащане или от гаранцията за изпълнение сума, равна на дължимата неустойка.

Чл. 20. Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**НЕПРЕДВИДЕНИ ОБСТОЯТЕЛСТВА**

Чл. 21. По отношение на неизпълнение, дължащо се на непредвидени обстоятелства се прилагат разпоредбите на чл. 306 от Търговския закон.

**ПРЕКРАТЯВАНЕ И РАЗВАЛЯНЕ НА ДОГОВОРА**

Чл. 22. (1) Настоящият договор се прекратява при следните условия:

1. С изтичане срока на договора, или с изчерпване на определената в чл. 3, ал. 1 стойност;

2. По взаимно съгласие между страните, изразено в писмена форма;

3. При системно неизпълнение на задълженията по договора, Възложителят има право да прекрати едностранно договора с 14-дневно писмено предизвестие. За „неизпълнение“ по смисъла на настоящия договор се разбират случаи, при които Изпълнителя по време на действие на договора негово виновно действие или бездействие довело до не получаване на желаната от Възложителя престация. Под «системно» се разбират три ли повече пъти.

4. Възложителят може да прекрати договора без предизвестие, в случай че Изпълнителят по каквато и да е причина бъде лишен от правото да упражнява дейността си съгласно законодателството на държавата, в която е установен.

5. Възложителят може да прекрати договора при установен конфликт на интереси – с едностранно писмено предизвестие.

6. Възложителят може да прекрати договора с 30-дневно писмено предизвестие, когато установи, че няма икономическа изгода от него.

(2) Настоящият договор може да бъде прекратен и на основанията по Закона за обществените поръчки и Закона за задълженията и договорите.

**ЗАКЛЮЧИТЕЛНИ РАЗПОРЕДБИ**

Чл. 23. Всички уведомления, направени между страните по договора, следва да са в писмена форма, чрез писмо, по електронен път, или факс, на български език.

Чл. 24. (1) За изпълнението на този договор страните определят лица, както следва:

за ВЪЗЛОЖИТЕЛЯ : за ИЗПЪЛНИТЕЛЯ:

име: …………………. име: \_\_\_\_\_\_\_\_\_\_\_\_\_\_\_\_\_\_\_\_\_\_\_

длъжност: ………………………. длъжност: \_\_\_\_\_\_\_\_\_\_\_\_\_\_\_\_\_\_\_\_\_\_\_

тел: …………. тел. факс: \_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: …………………………………. e-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

адрес: …………………………… …………………………………………

(2) При промяна на посочените в ал. 1 данни, ИЗПЪЛНИТЕЛЯТ е длъжен в 3 (три) дневен срок да уведоми ВЪЗЛОЖИТЕЛЯ и да му предостави актуални данни. В случай на неуведомяване, или неуведомяване в срок, всички действия и съобщения ще се считат за редовно извършени.

Чл. 25. (1) За неуредените в настоящия договор въпроси се прилагат разпоредбите на действащото българското законодателство.

(2) Възникналите спорове по приложението на настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

(3) Всички допълнително възникнали въпроси след подписването на договора ще се решават от двете страни на добра воля с двустранни писмени споразумения.

Чл. 26. Изменения в настоящия договор са допустими при условията и по реда на чл. 116 от ЗОП.

ВЪЗЛОЖИТЕЛЯТ и ИЗПЪЛНИТЕЛЯТ приемат като неразделна част от настоящия договор следното приложение:

Техническа спецификация на ВЪЗЛОЖИТЕЛЯ - Приложение № 1;

Ценово предложение на ИЗПЪЛНИТЕЛЯ в процедурата по чл. 82, ал. 3 от ЗОП – Приложение № 2;

Техническо предложение на ИЗПЪЛНИТЕЛЯ в процедурата по чл. 82, ал. 3 от ЗОП – Приложение № 3;

Настоящият договор се състави и подписа в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**………………………………….. …………………………………**

**Петър Горновски**

**………………………………..**

**Катя Илиева**